|  |
| --- |
| Kurzus kódja: BBN-FIL-240 BMA-FILD-240 BBN-FIL-402, BMA-FILD-402 |
| Kurzus megnevezése (magyarul és angolul): Szemlélődés és Cselekvés az Újplatonizmusban (Poszthellénisztikus és későantik filozófia szeminárium); Contemplation and Action in Neoplatonism (Philosophy in the Post-Hellenistic Period and in Late Antiquity seminar). |
| Kurzus oktatója: Kovács Dániel Attila doktorjelölt  |

|  |
| --- |
| Kurzus elõfeltétele(i): -- |
| A jegyszerzés módja(i), követelmények, értékelés: (A Poszthellénisztikus és későantik filozófia előadás (BBN-FIL-220 BMA-FILD-220) jelen szemináriummal együttesen történő elvégzése nagyban segíti az anyag elmélyültebb megértését és erősen ajánlott.)A jegyszerzés előfeltétele az egyes alkalmakhoz tartozó kötelező irodalomról írt 150-300 szavas összefoglalók és alkalmanként 3 db kérdés feltöltése a Canvas felületre legkésőbb az adott óra kezdete előtt 24 órával, a 12-ből legalább 9 alkalommal (pótlás egyeztetés alapján lehetséges). Az órai jelenlét kötelező, legfeljebb 3 hiányzás megengedett. A jegyet az aktív órai részetel (30%) és a szemináriumi dolgozat (70%) együttesen határozza meg. A szemináriumi dolgozatban (2000-3000 szó) legalább két idegennyelvű szakirodalmi tétel felhasználása szükséges.  |

|  |
| --- |
| Kurzus leírása, tematikája:* Hogyan viszonyul egymáshoz a valóság szemlélődő, elméletei, megismerése és az aktív, praktikus cselekvés?
* Támogathatja, megalapozhatja-e egyik a másikat, vagy két alapvetően különböző irányultságról van szó?
* Szükség van-e teoretikus belátásokra a helyes cselekvéshez?
* Lehetséges-e olyan életforma, amelyben ez a két pólus harmónikus egészt alkot?

A kurzus a szemlélődés (theória) és a cselekvés (praxisz) közötti viszony újplatonikus megközelítésével foglalkozik elsősorban Plótinosz vonatkozó szövegeinek szeminárium jellegű közös feldolgozásán keresztül. A teoretikus és praktikus életformák közötti először viszony problémája először Arisztotelész Nikomakhoszi etikájában fogalmazódik meg élesen, amikor arra kérdésre keresi a választ, hogy az emberi tevékenységek mely típusa jelenti a boldogságot (eudaimonia). Bár Arisztotelész itt egyértelműen a szemlélődést találja magasabb rendűnek, erősen vitatott, hogy a legjobb élethez mennyiben és milyen módon járul hozzá az erényes cselekvés. Ugyanakkor már maga a kérdésfeltevés formája is szemben áll a Platónnál (elsősorban az Államban) található nézettel, mely szerint a teoretikus és belátás, azaz a formák és a jó formájának ismerete szükséges ahhoz, hogy a filozófus uralkodók megfelelően tudják (gyakorlati és politikai döntéseket hozva) az államot igazgatni. A hellénisztikus iskolákban (sztoicizmus, epikureizmus), a természet elméleti megismerése szükséges ahhoz, hogy vélekedéseinket és ezzel összefüggésben a különböző helyzetekre adott affektív reakcióinkat a dolgok természetéhez igazítsuk, mindazonáltal a boldog élet lényegét nem a szemlélődés adja.Plótinosz az i.sz. 3. százabadban ezekkel a hagyományokkal a háttérben dolgozza ki saját, platonista szellemiségű, ám számos arisztotelészi és sztoikus nézetet integráló filozófiáját. Platóni nézeteket rendszerző metafizikája és az erre épülő antropológiája egy olyan keretrendszert jelölnek ki, melyben szemlélődés és cselekvés viszonya új megvilágításba kerül. Metafizikájában a valóságot strukturáló ontológiai hierarchiához értékhierarchia is társul, melyben az intelligibilis dolgok, az Egy, az Értelem, és a Lélek magasabbrendűek az érzéki, testi dolgoknál. Az emberi lélek célja ennek megfelelően nem az érzéki világban zajló cselekvés, hanem az intelligibilis világhoz (a szemlélődés révén) történő visszatérés. Másfelől azonban a platóni hagyományban a lélek lényegi funkcióihoz tartozik a testről és az érzéki világról való gondoskodás is, melyet Plótinosz is elfogad. Felmerül a kérdés, hogy ez a két eltérő szempont mennyiben egyeztethető össze egy koherens etikai elmélben? A dilemma különböző leágazása átszövik plótinosz gondolkodását, olyan területeket érintve, mint az erény fokozatainak elmélete, a szabad akarat kérdésköre, vagy a figyelem és a tudatosság „elmefilozófiai” problémái. A kurzus során ezeken a területek végighaladva keresünk lehetséges válaszokat, és próbáljuk rekonstruálni a plótinoszi ideális bölcs életformáját a szemlélődés és cselekvés viszonyának tükrében.  |

|  |
| --- |
| Kurzushoz tartozó kötelezõ irodalom:(A kötelező irodalom a Canvas felületen elektronikus formában elérhető)1. Plótinosz metafizikájának alapvonalai. – Plótinosz, Enn. V.1. A három eredendő valóságról, in: Plótinosz: *Az Egyről, a szellemről és a lélekről*, ford. Perczel I. -Horváth J., Európa 1986, 223-240.2. A lélek és a kozmosz kettős viszonya. – Plótinosz, Enn. IV.8. Arról, hogy miként száll alá a lélek a testekbe, in: Horváth-Perczel 209-222.3. Az emberi boldogság. – Plotinus, Enn. I.4. On Happiness, in Plotinus. *The Enneads.* Ed. Gerson, L. P. Cambridge University Press 2018, 69-85.4. A valódi „én.” – Plotinus Enn. I.1. What Is the Living Being and What Is the Human Being? In Plotinus. *The Enneads.* Ed. Gerson, L. P. Cambridge University Press 2018, 41-53.5. Szenvedélyek és cselekvés. – Plótinosz. Enn. IV.4. A lélekkel kapcsolatos kérdések II. 18-21; 28. fejezet. ford. Perczel I. -Horváth J., Európa 1986.6. Az erény fokozatai. – Plótinosz, Enn. I.2. Az erényekről. in: Plótinosz: *Az Egyről, a szellemről és a lélekről*, ford. Perczel I. -Horváth J., Európa 1986.6. Cselekvés, szemlélődés, szabadság 1. – Plotinus, Enn. III.1. On fate, in Plotinus. *The Enneads.* Ed. Gerson, L. P. Cambridge University Press 2018, 239-248.7. Cselekvés, szemlélődés, szabadság 2. – Plótinosz, Enn. VI.8. Az egy akaratáról és szabadságáról, 1-6. fejezet, in: Plótinosz: *Az Egyről, a szellemről és a lélekről*, ford. Perczel I. -Horváth J., Európa 1986.8. Cselekvés, szemlélődés, szabadság 3. – Plótinosz, Enn. VI.8. Az egy akaratáról és szabadságáról, 7-21. fejezet, in: Plótinosz: *Az Egyről, a szellemről és a lélekről*, ford. Perczel I. -Horváth J., Európa 1986.9. A cselekvés mint a szemlélődés képmása. – Plótinosz, Enn. III.8. A természetről, a szemlélődésről és az Egyről, in: Plótinosz: *Az Egyről, a szellemről és a lélekről*, ford. Perczel I. -Horváth J., Európa 1986.10. Cselekvés, szemlélődés, tudatosság. – Plótinosz, Enn. IV.3.30. IV.4.8; V.8.11; I.4.9-10; V.1.12; IV.8.8; I.1.11. (Válogatott fejezetek különböző értekezésekből. Részben ismétlés.) 11. A bölcs életformája. – Porphüriosz, Plótinosz élete, in: Plótinosz: *Az Egyről, a szellemről és a lélekről*, ford. Perczel I. -Horváth J., Európa 1986.12. Összefoglalás, visszatekintés és szabad diszkusszió az áttekintett anyagról.  |

|  |
| --- |
| Kurzushoz tartozó ajánlott irodalom:Emilsson, E. K. 2017. *Plotinus.* Routledge.Bene, László. „Ethics and Metaphysics in Plotinus.” In *Plato Revived:* *Essays on Ancient Platonism in Honour of Dominic J. O’Meara* edited by Filip Karfík and Euree Song,141-161. Berlin: De Gruyter, 2013.Coope, Ursula 2020. Freedom and Responsibility in Neoplatonist Thought. Oxford: Oxford University Press.Remes, P. (2014). Action, reasoning and the highest good. In P. Remes & S. Slaveva-Griffin (Szerk.), The Routledge Handbook of Neoplatonism (453–470).Wilberding, J. (2008) ‘Automatic Action in Plotinus’, Oxford Studies in Ancient Philosophy 34, 443–477.Brittain, C. (2003). Colloquium 7: Attention Deficit in Plotinus and Augustine: Psychological Problems in Christian and Platonist Theories of the Grades of Virtue, Proceedings of the Boston Area Colloquium in Ancient Philosophy, 18(1), 223-275.Smith, A. (1978). Unconsciousness and Quasiconsciousness in Plotinus, Phronesis, 23(3), 292-302.Remes, P. (2019). Relating to the World, Encountering the Other : Plotinus on Cosmic and Human Action. In Cosmos in the Ancient World (pp. 142–163)Song, E. (2009). The ethics of descent in Plotinus. Hermathena, 187, 27–48.Caluori, D. (2011). Reason and Necessity: The Descent of the Philosopher Kings. Oxford Studies in Ancient Philosophy, 40, 7-27.Stern-Gillet, S., 2014 ‘Plotinus on Metaphysics and Morality’, in P. Remes and S. Slaveva-Grif!n (eds.), The Routledge Handbook of Neoplatonism (Routledge), 396–420Smith, A. (1999) ‘The significance of practical ethics in Plotinus’ in J. Cleary (ed.), Traditions of Platonism, Ashgate (Aldershot) 335–344.Smith, A. ‘Action and Contemplation in Plotinus’ in A. Smith (ed.), Philosopher and Society in Late Antiquity. Essays in Honour of Peter Brown, Classical Press of Wales (Swansea) 65–72.O’Meara, D. J. (2003) Platonopolis. Platonic Political Philosophy in Late Antiquity, Oxford University Press (Oxford).  |